# Bedriftshelsetjeneste

### Fra Wikipedia, den frie encyklopedi

Bedriftshelsetjenesten, avtalefestet i 1946, skal bistå bedrifter med å forebygge helseplager. Bedriftshelsetjenesten er bransjepålagt, slik at spørsmålet om hvilke bedrifter og bransjer som skal ha tjenesten, er regulert ved forskrift (se eksterne lenker). Ved siden av det forebyggende arbeidet skal bedriftshelsetjenesten ved helseovervåking avdekke mulige helseskader på et så tidlig stadium som mulig.

Bedriftshelsetjenesten skiller seg fra «Personallegeordninger», ved at de kartlegger arbeidsrelevante problemer hos de ansatte, samt er aktiv i bedriftenes arbeidsmiljø. En personallegeordning er m.a.o. ikke tilstrekkelig dersom bedriften er bransjepålagt å ha bedriftshelsetjeneste.

En bedriftshelsetjeneste er et faglig sammensatt team, ofte bestående av vernepersonale og helsepersonale. Vernepersonale er eksempelvis ergonom, verneingeniør og yrkeshygieniker. Helsepersonale er eksempelvis bedriftslege, bedriftssykepleier og bedriftsfysioterapeut. En bedriftslege har gjerne spesialitet i arbeidsmedisin. Hva verne- og helsepersonalet skal bidra med er regulert i en egen forskrift (se eksterne lenker).

Det har vært ønske fra deler av bedriftshelsetjenestene i Norge å få en sertifiseringsordning, slik at seriøse aktører kan skille seg fra useriøse. Dette er ikke aktuelt i Norge ennå, og hensynet til alle de små ordningene over det ganske land som strever for å få tak i den relevante kompetansen (legemangel etc.) er en av grunnene til dette.

## [rediger] Eksterne lenker

- Arbeidstilsynet
  - Hvilke virksomheter skal ha knyttet til seg verne- og helsepersonale? (PDF)
  - Forskrift om verne- og helsepersonale (PDF)
  - Bruk bedriftshelsetjenesten riktig
- Statens arbeidsmiljøinstitutt (STAMI)

Hentet fra «http://no.wikipedia.org../../../b/e/d/Bedriftshelsetjeneste.html»

Kategori: Helse

##### Views

- Artikkel
- Diskusjon
- Nåværende versjon

##### prosjektrelatert

- Hjelp
- Ny bruker?
- Prosjektportal
- Last opp fil
- Tinget

##### Søk